CELEX: 62018CN0664
Language: fi
Date: 2018-10-23 00:00:00
Title: Asia C-664/18: Kanne 23.10.2018 – Euroopan komissio v. Iso-Britannian ja Pohjois-Irlannin yhdistynyt kuningaskunta

10.12.2018   
            
            
               FI
            
            
               Euroopan unionin virallinen lehti
            
            
               C 445/12
            
         
      Kanne 23.10.2018 – Euroopan komissio v. Iso-Britannian ja Pohjois-Irlannin yhdistynyt kuningaskunta
      (Asia C-664/18)
      (2018/C 445/16)
      Oikeudenkäyntikieli: englanti
      
         Asianosaiset
      
      
         Kantaja: Euroopan komissio (asiamiehet: J. Norris-Usher ja K. Petersen)
      
         Vastaaja: Iso-Britannian ja Pohjois-Irlannin yhdistynyt kuningaskunta
      
         Vaatimukset
      
      Komissio vaatii, että unionin tuomioistuin
      
                  —
               
               
                  toteaa, että Iso-Britannian ja Pohjois-Irlannin yhdistynyt kuningaskunta on jättänyt noudattamatta direktiivin 2008/50/EY (1) 13 artiklan 1 kohdan, luettuna yhdessä direktiivin liitteen XI kanssa, mukaisia velvoitteitaan, koska typpidioksidin (NO2) osalta kalenterivuotta koskevat raja-arvot on ylitetty alueilla UK0001 (Suur-Lontoon taajama); UK0002 (West Midlandsin taajama); UK0003 (Suur-Manchesterin taajama); UK 0004 (West Yorkshiren taajama); UK 0013 (Teessiden taajama); UK0014 (The Potteries); UK0018 (Kingston upon Hull); UK0019 (Southamptonin taajama); UK0024 (Glasgow’n taajama); UK0029 (Eastern); UK0031 (South East); UK0032 (East Midlands); UK0033 (North West & Merseyside); UK0034 (Yorkshire & Humberside); UK0035 (West Midlands) ja UK0036 (North East) ja typpidioksidin (NO2) tuntiarvo on ylitetty alueella UK0001 (Suur-Lontoon taajama) siitä lähtien, kun kyseiset raja-arvot tulivat voimaan 1.1.2010,
               
            
                  —
               
               
                  toteaa, että 11.6.2010 lähtien Iso-Britannian ja Pohjois-Irlannin yhdistynyt kuningaskunta ei ole noudattanut direktiivin 2008/50/EY 23 artiklan 1 kohdan, luettuna yhdessä direktiivin liitteen XV kanssa, mukaisia velvoitteitaan edellä mainituilla alueilla ja erityisesti 23 artiklan 1 kohdan 2 alakohdassa asetettua velvoitetta taata, että ylitysajanjakso olisi mahdollisimman lyhyt
               
            
                  —
               
               
                  velvoittaa Iso-Britannian ja Pohjois-Irlannin yhdistyneen kuningaskunnan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Vuodesta 2010 lähtien typpidioksidin (NO2) kalenterivuotta koskeva raja-arvo on ylitetty 16:lla alueella ja taajamassa ja tuntiarvo on ylitetty yhdellä alueella. Tämä merkitsee ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 13 artiklan 1 kohdan, luettuna yhdessä saman direktiivin liitteen XI kanssa, rikkomista.
      Huolimatta kyseisen direktiivin 13 artiklan 1 kohdan, luettuna yhdessä saman direktiivin liitteen XI kanssa, jatkuvasta rikkomisesta Iso-Britannian ja Pohjois-Irlannin yhdistynyt kuningaskunta on jättänyt antamatta ilmanlaatusuunnitelmia, joissa toteutetaan toimenpiteitä, jotka ovat tarpeen sen takaamiseksi, että ylitysajanjakso olisi mahdollisimman lyhyt. Iso-Britannian ja Pohjois-Irlannin yhdistyneen kuningaskunnan toimenpiteiden riittämättömyys ilmenee muun muassa raja-arvojen ylitysajanjakson kestosta, ylitysten vakavuudesta ja kehityksestä sekä tämän kanteen kohteena olevalle 16 alueelle ja taajamalle laadittujen ilmanlaatua koskevien suunnitelmien yksityiskohtaisesta tarkastelusta.
      
         (1)  Ilmanlaadusta ja sen parantamisesta 21.5.2008 annettu Euroopan parlamentin ja neuvoston direktiivi 2008/50/EY (EUVL 2008, L 152, s. 1).